Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Jumalan armo antaa voimaa kestää ahdingot ja koettelemukset.
Minulle 'herätys' on Hänen saapumisensa.
En kuule teitä, El Salvador.
Annamme Jeesukselle kaiken kunnian -
pelastumisista, ihmeistä, vapautumisista ja läpimurroista.
Tervetuloa ohjelman pariin. Olen Nathan Morris.
Toivottavasti kokoustaltioinnit ovat siunanneet.
Herran läsnäolo on lisääntynyt tänä vuonna.
On tapahtunut ihmeitä, merkkejä ja tunnustekoja.
Tuhansia on tullut uskoon.
Tänään Kasvokkain-osiossa vieraana on Daniel Norris.
Monet asiat, joista hän puhuu, ovat varmasti siunaukseksi.
Ensin kuitenkin Uskon puhetta Mauricio Canalesin kanssa.
Lopuksi rukoilemme ja uskomme ihmeeseesi.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Tänään puhun siitä, mitä on armo.
Joh. 1:14: "Sana tuli lihaksi ja asui meidän keskellämme.
Me katselimme hänen kirkkauttaan, sellaista kirkkautta -
kuin ainutsyntyisellä Pojalla on Isältä, ja hän oli täynnä armoa ja totuutta."
Jeesus toi armon ja totuuden. Niitä ei voi erottaa toisistaan.
Paavali sanoo Room. 3:23―24:ssä: -
"kaikki ovat tehneet syntiä ja ovat Jumalan kirkkautta vailla -
mutta saavat lahjaksi vanhurskauden hänen armostaan".
Jumalan armo on poistanut syntini ja syyllisyyteni elämästäni.
Pitää silti ymmärtää, että armo ja totuus toimivat aina yhdessä.
Kun alamme kasvaa Jumalan armossa, -
pitää ymmärtää, että elämään tulee muutos.
Tulee muutos ajatuksiin, tahtoon, motiiveihin ja sydämeen.
Kun kasvaa armossa, Jumala muuttaa elämän.
Armo tuo elämäämme anteeksiannon.
Samaan aikaan pitää ymmärtää, että armo on katalysaattori, -
joka vie ja työntää kohti pyhittymistä.
Tiit. 2:11:ssä sanotaan: -
"Jumalan armo on näet ilmestynyt pelastukseksi kaikille ihmisille, -
ja se kasvattaa meitä hylkäämään jumalattomuuden -
ja maailmalliset himot -
ja elämään siveästi, vanhurskaasti ja jumalisesti".
Jeesuksen armo antaa identiteetin.
Se antaa identiteetin kristittynä. Se opettaa vaeltamaan pyhyydessä.
Samaan aikaan Jumalan armo vahvistaa.
2. Tim. 2:1 kehottaa vahvistumaan siinä armossa, -
joka on Kristuksessa Jeesuksessa.
Mitä ikinä käytkin läpi, vahvistu Jeesuksen armossa.
Jumalan armo pitää meidät Sanassa.
Jumalan armo antaa voimaa kestää ahdinkoa, koettelemuksia -
ja vastoinkäymisiä.
Jumalan armo on läsnä vaikeina aikoina elämässäsi.
Raamattu kertoo 2. Kor. 12:7―10:ssä, -
että Paavalilla oli lihassaan pistin. Hänellä oli heikkous.
Hän pyysi Herraa kolmesti ottamaan sen pois, -
mutta Herra sanoi: "Minun armoni riittää."
Paavali oli voimallinen Jumalan mies. Hän paransi sairaita, herätti kuolleita.
Hän kirjoitti UT:sta kaksi kolmasosaa. Silti hänellä oli heikkous.
Tahdonkin sanoa, että Jumalan armo on aina läsnä.
Jos tuntuu, ettet jaksa, muista, -
että Jumalan voima tulee täydelliseksi heikkoudessa.
Tartu Jumalan armoon tänään.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon.
Tänään vieraana on pastori Daniel Norris -
Grace World Outreachista Floridasta.
Uskon, että tänään Jumala puhuu sydämellesi.
Daniel Norrisin sydän on samanlainen kuin minulla.
Hän haluaa nähdä Jumalan vuodattavan Henkensä.
Tästä tulee siunaavaa. Tervetuloa, Daniel Norris!
Kiitos, että tulit. - Tämä on kunnia.
Ensitapaamisemme oli Mobilenlahden herätyksessä.
Olin siellä Steve Hillin kanssa.
Olin lavalla. Lääkärit olivat luopuneet toivosta hänen suhteensa. - Muistan.
Jumalan voima vaikutti kokouksessa.
Tällä kansakunnalla ja maailmalla ei ole muuta toivoa -
kuin uusi Jumalan liike.
Tuo toimii hyvänä johdantona tämän päivän aiheellemme.
Puhutaan aluksi vähän taustastasi.
Matkustit ja toimit vuosien ajan Steve Hillin aseenkantajana.
Ellet tiedä, kuka on Steve Hill, ihmettelen.
Hän oli sukupolveni suurimpia evankelistoja.
Hän johti Brownsvillen herätystä.
Se oli maan pisimpään jatkuneita herätyksiä.
Kerro, mitä näit niinä vuosina Steve Hillin kanssa.
Pelastuin herätyksen aikana.
Vartuin uskonnollisuudessa. Tiesin Jumalasta, mutten tuntenut Häntä.
Tulin Pensacolaan Brownsvillen herätykseen, jota Hill veti.
Sitä ei voi selittää muuten kuin, että siellä oli Jumalan läsnäolossa.
Tulin kokoukseen kuivana, haaleana, apaattisena, -
etääntyneenä seurakuntanuorena.
Kun tuli alttarikutsu, en voinut vastustaa. Juoksin alttarille.
Tein tilan penkkiriveiltä edessäni.
Kun alttari avautui edessäni, pinkaisin alttarille.
Oikealta tuli aalto. Se iski minuun ja sysäsi minut viiden metrin päähän.
Jumalan voima kävi ylitseni.
Lähdin siitä kokouksesta täysin muuttuneena.
Liikkeen tuli jätti ikuisen jäljen. - Se oli mullistavaa.
Kohtaaminen muuttaa kaiken. - Ei voi palata.
En voinut palata enää entiseen. Elin nyt tulelle.
Minulla oli etuoikeus kasvaa liikkeessä.
Aloin työskennellä Steven kanssa. Istutimme seurakunnan Dallasiin.
Jumala toimi Dallas―Fort Worthin alueella ja maailmalla.
Aloin matkustaa Hillin kanssa. Olimme kuin Paavali ja Timoteus.
Olin kuin poika kenraalille.
Monet eivät tiedä, että Steve oli entinen narkomaani.
Hän tuli uskoon. Sitten hän johti herätystä.
Hän ei ikävä kyllä ole enää keskuudessamme.
Hänen perintönsä elää edelleen.
Kun antaudumme Herralle ja lähdemme seuraamaan Jeesusta, -
emme aavista, miten Jumalan työ elämässäsi vaikuttaa jälkipolviin.
Olet kirjoittanut kirjan herätyskertomuksista.
Kerropa meille nyt, mitä sydämelläsi on.
"Trail of Fire" -kirja sai alkunsa Steven kirjastossa.
Vietin Steven kanssa tunteja hänen kirjastossaan.
Siellä oli 7 000 kirjaa.
Yhdenkään kirjoittaja ei ollut enää elossa.
Steve kutsui sitä vainajien aivokokoelmaksi.
Kirjastossa tuoksui pölyisiltä vanhoilta kirjoilta.
Hän sanoi: "Avaapa mikä tahansa noista kirjoista."
"Huomaat, ettei sanoma ole muuttunut."
"Ydin on aina ollut risti, veri ja pyhyydessä eläminen."
Istuimme siellä.
Steve yritti istuttaa kertomuksia minuun.
Aiempien kertomusten muistamisessa on jotain erityistä.
Sana sanoo, että voitamme Karitsan verellä, -
todistuksemme sanalla ja alttiudella kuolemaan asti.
Kolmasosa voittovoimasta tulee todistuksestamme.
Meillä on siinä puutteita.
Kun alkaa kertoa, mitä Jumala on tehnyt elämässä, -
seurakunnassa ja maailmalla, se alkaa sytyttää jotain sisimmässä.
Sellaiset kertomukset herättävät meitä.
Brownsvillen herätys puhkesi isänpäivänä 1995 seurakunnassa, -
joka oli uskonnollinen ja kuiva mutta joka janosi Jumalan liikettä.
Se sunnuntai muutti kaiken. Olen kiitollinen, että olin siinä osallisena.
Sitä edelsi aiempi Jumalan liike, -
ja sitä puolestaan aiempi Jumalan liike.
Jumala on punonut tulten sarjan halki aikojen, -
kun tulta on siirretty yhdeltä toiselle.
Sanaa "herätys" käytetään nykyisin monesti väärin.
Jotkut mieltävät sen kokoukseksi.
Tuo on todella hyvä huomio.
Etenkin Amerikan kristillisissä piireissä -
"herätyksiä" on joka toinen viikko.
Sillä tarkoitetaan kokoussarjoja. Niissä ei ole mitään vikaa.
Mutta sinun käsityksesi herätyksestä -
voi olla jotain aivan muuta kuin nykypolven käsitys.
Muistan erään keskustelun Steven kanssa.
Hän oli menossa työhuoneeni ohi mutta pysähtyi ovella -
ja nojasi karmia vasten.
Keskustelimme ystävästä, joka oli kirjoittanut kirjan herätyksen kaudesta.
Hän puhui Brownsvillen herätyksestä, että se oli kausi, joka alkoi ja loppui.
Steve sanoi: "Niin ihmiset tekevät."
"He antavat alun ja lopun ja määrittävät sen."
"Kun se on määritelty, sen voi nostaa hyllylle ja kävellä pois."
Steve katsoi minua suoraan silmiin ja sanoi: -
"Herätys on Jumalasta. Miten siitä voi kävellä pois?"
"Kuinka voi sanoa: 'Olen kiitollinen, että toimit elämässäni, -
mutta nyt jatkan elämääni'?" Kun herätys kosketti minua...
Minulle 'herätys' on Hänen saapumisensa.
Silloin Jeesus ilmestyy.
Monet katsojat sanovat, että Raamatun mukaan Hän on siellä, -
missä kaksi tai kolme on koolla Hänen nimessään.
Mikä tässä on erilaista kuin se?
Tiedän, mitä tarkoitat, mutta selitäpä se.
Herran läsnäolo ja Jumalan julki tullut kirkkaus ovat eri asioita.
Eron tajuaa parhaiten tutkimalla myös historiaa.
Me kaikki, jotka olemme kohdanneet Jumalan Hengen, -
läsnäolon ja tulen, tiedämme, mitä on kokea henkilökohtainen herätys, -
saada Hänen tulensa kosketuksen ja herätä eloon Hänessä.
Voi olla myös seurakunnassa ja nähdä yhteisönkin kokevan sen, -
kun Jumalan tulen annetaan laskeutua -
eikä sitä enää rajoiteta ohjelmalla, agendalla ja kaavalla.
Tämä on melkein huvittavaa, mutta erään seurakunnan esitteessä -
oli lueteltu tilaisuuden ohjelma.
Keskellä ohjelmaa luki: "60 sekuntia, Pyhän Hengen hetki".
Mitä se oikein on? "Pyhä Henki, sinulla on minuutti aikaa toimia."
Ei mene jakeluun. - Ei minullakaan.
Minulle se on pyhien kokoontuminen.
Hän on siellä, missä on kaksi tai kolme.
Kun he toivottavat Hänet tervetulleeksi ja antautuvat kokonaan: -
"Jumala, haluamme Sinut. Tee, mitä tahdot", silloin Hän ilmestyy.
Hän on läsnä. Hän asuu kansansa ylistyksen keskellä.
Hän täyttää meidät kirkkaudellaan.
Uskon, että kautta historian seurakunnalla on ollut hetkiä, -
joissa he ovat sallineet tulen hoitamisen niin, -
ettei se enää pysy neljän seinän sisällä vaan leviää yhteisöön.
Silloin seurakuntaan tulee narkomaaneja, prostituoituja ja niitä, -
joita ei kiinnosta seurakunta. Se on kuin Walesin herätys, -
jossa baarit, oikeussalit ja vankilat tyhjenivät.
Poliisit ohjasivat liikennettä kokouksiin.
Heillä ei ollut muuta tekemistä, koska satojatuhansia pelastui.
Vartuin ja asuin Britanniassa.
Kuulin Walesin ja Hebridien herätyksestä.
Perheeni liittyi aikoinaan Brownsvillen herätykseen.
Isä tuli lomalle Amerikkaan. Hän ei tiennyt tulevansa herätykseen.
Jumala johdatti hänet. Se muutti hänen elämänsä ja seurakuntansa.
Vartuin katsellen Steve Hillin videoita. Tahtoisin puhua niille, -
joiden mukaan herätys ei ole terve asia seurakunnalle -
ja että seurakunta tyhjenee, kun herätys on ohi.
En usko, että se on totta.
Ylähuonekin oli ilmestys.
Ylähuoneen perintö Ap. t. 2:ssa muutti sukupolvia.
Tiedän, että minun työni ja monet työt, Daniel Kolenda, -
voisin mainita monia nykyajan henkilöitä, joita se herätys kosketti.
Koen, että siitä täytyy puhua, koska katsojissa voi olla pastoreita, -
jotka sanovat: "Minulla on ohjelmani." Jumalan ilmestyminen muuttaa -
ja saa aikaan perinnön jälkipolvelle.
Meidän täytyy nähdä yhä enemmän ja enemmän, -
että sukupolvi nousee Jumalan tuli sydämessä.
Meidän pitää lopettaa tämä osio, mutta kerropa avaimia siihen, -
miten kasvattaa nälkää ja kaipuuta sydämessä.
Voin yksinkertaistaa. Kunnioita Jumalaa.
Tarvitaan kolmea asiaa: kunnioitus, nälkä ja nöyryys.
Jos kunnioitat Herraa ja ylistät ja palvot Häntä, ilmapiiri muuttuu.
Jos kunnioitat Häntä kotona, muutat kodin ilmapiirin. Sama seurakunnassa.
Jos janoat Häntä, se on avain.
Ensin pitää tunnistaa, että on jotain enemmän.
Nälällä pääsemme ilmapiiriin, jonka kunnioitus luo.
Tulemme sisään nälällä. Hän täyttää aina nälkäisen, -
sillä nälkä on odotusta. Ja siihen kuljetaan nöyryydellä.
Nöyryys tunnistaa, että Hän on suvereeni ja korkein ja Hän hallitsee.
Alennan itseni korottaakseni Häntä ja muita.
Sen seurauksena, kun olemme kohdanneet Hänet, -
elämässä kehittyy pyhyyttä, ja sen ansiosta pysyy sillä paikalla.
Siinä taitaa olla neljä asiaa. Kunnioitus, nälkä, nöyryys ja pyhyys.
Viljelet ilmapiiriä ja ylläpidät sitä.
Rukoilen, että tämä siunasi.
Jatkamme keskustelua herätyksestä Daniel Norrisin kanssa ensi kerralla.
Uskon, että Jumala herättää nälkää. On olemassa enemmän. Nähdään!
Rukoilen, että äskeinen siunaa. Katso myös seuraava Kasvokkain-osio.
Katsotaan seuraavaksi todistus kiertueeltamme El Salvadorista.
Tämä kokous oli historiallinen.
Sen jälkeen Mauricio Canales kertoo työn kuulumisia.
Lopuksi rukoilen ja uskon ihmeeseenne.
IHMETODISTUS
Jumala tekee uskomattomia asioita. 15 vuotta sitten hän reväytti niskansa.
Hänet leikattiin.
Se vaikutti hänen koko selkärankaansa.
Hän ei pystynyt kävelemään.
Se vaikutti puheeseenkin. Hänellä oli niskassaan rautaa.
Jumala kosketti häntä.
Hän parani täysin Jeesuksen nimessä.
Halleluja!
En pystynyt kävelemään. Olin pyörätuolissa kaksi vuotta.
Kävit siis kokouksissamme viime vuonna.
Molempina päivinä. Jälkimmäisenä päivänä Jeesus paransi minut.
Juokse lavan ympäri.
El Salvador, en kuule teitä.
Kohottakaa huuto Jeesukselle!
Halleluja!
TYÖN KUULUMISIA
Hei! Olen Mauricio Canales. Tässä työn kuulumisia.
Roberto Durán Arena Panama Cityssä -
vapisi Pyhän Hengen voimasta.
Kun Nathan rukoili sairaiden puolesta, -
hän käski kuurojen korvien avautua Jeesuksen nimessä.
Eräs nuori mies todisti, että hänen vasen korvansa oli täysin kuuro.
Sitä oli jatkunut kuusi vuotta.
Mutta kun Pyhän Hengen voima tuli hänen ylleen, hän alkoi kuulla selvästi.
Jumalaa korotettiin Panamassa.
Tilaa YouTube-kanavamme, -
niin kuulet, mitä Jumala tekee kansojen parissa.
Olemme päivittäneet Hope of All Nations -verkkosivuja.
Uskomme, että uusi sisältö siunaa elämäänne.
Hope of All Nations vastaa järjestömme avustustyöstä.
Saamme olla siinä Jeesuksen kädet ja jalat.
Käy sivulla hopeofallnations.org.
Katso galleriasta, mitä kaikkea Jumala tekee työmme kautta.
Laita meidät seurantaan myös Instagramissa.
Uskomme, että läpimurtoja syntyy, kun rukoilemme yhdessä sopien.
Lähetä rukouspyyntöjä osoitteeseen prayer@shakethenations.com.
Tässä on useita rukouspyyntöjä avioliiton eheytymisen puolesta.
Uskomme kanssasi. Avioliittosi eheytyy.
Nuhtelemme avioeron henkiä ja sukukirouksia. Lähtekööt ne kodistasi.
Vapaudu Jeesuksen nimessä. Siunaamme lapsiasi -
ja lastenlapsiasi Jeesuksen nimessä.
Tavoitteemme on kaikessa rakentaa valtakuntaa.
Siksi annamme kunnian Jeesukselle kaikista pelastuneista, ihmeistä, -
vapautumisista ja läpimurroista. Kuten Nathan sanoo, -
Pyhä Henki on ekspertti saamaan elämämme -
osoittamaan suoraan Jeesukseen Kristukseen.
Tässä työn kuulumiset. Näkemiin!
SEURAA MEITÄ:
Jatketaan studiosta.
Seuraavaksi rukoilemme kaikkien pyyntöjen puolesta.
Niitä on tullut ympäri maailmaa.
Näemme julistaessamme paljon ihmeitä, merkkejä ja tunnustekoja.
Herra parantaa tänäkin päivänä.
Jeesuksen veri ei ole menettänyt voimaa.
Kun olin matkalla studioon, mieleeni laskettiin Matt. 9:20.
En lue koko katkelmaa.
Siinä kerrotaan naisesta, jolla oli verenvuototauti.
Hän sanoi: "Jos vain saan koskettaa Jeesuksen viittaa."
En tiedä, mitä ongelmia sinulla on.
Monilla nykyihmisellä on ongelmia, joista he eivät voi edes puhua.
Herra tietää tarkalleen, mitä tarvitset juuri tässä hetkessä.
Ehkä rukousaiheesi on perheenjäsen liiton eheytyminen.
Ehkä tarvitset paranemista.
Raamatussa nainen sanoi: "Jos vain saan koskettaa viittaa."
Tänään Jumala sanoo: "Jos uskot, mikään ei ole sinulle mahdotonta."
Kun ojentaudut uskossa, kosketat Hänen viittaansa.
Raamattu kertoo, että samassa nainen parani.
Uskon ihmeeseesi. Te, jotka katsotte eri puolilla, -
kohottakaa uskoanne, huutakaa Herran nimeä, -
jotta voimme koskettaa viittaa.
Isä, Jeesuksen nimessä puhuttelen nyt kaikkia ongelmia ja tilanteita.
Julistan nimeä muiden nimien yläpuolella, -
Jeesuksen väkevää, verratonta nimeä.
Jeesuksen nimessä nuhtelen sairauksia, tauteja ja ongelmia.
Isä, lähetä Sanasi. Paranna ja vapauta.
Tuo läpimurto katsojien elämään ympäri maailmaa.
Priscilla pyytää rukousta isänsä puolesta.
Isä on saanut rakennuksilta keuhkosairauden.
Isä, julistan Jeesuksen nimessä keuhkoille paranemista.
Vivian pyytää rukousta poikansa puolesta. Pojalla on ihosairaus.
Se haittaa pojan elämää paljon.
Puhumme nyt Vivianin pojan ylle.
Käskemme hänen ihonsa parantua.
Iho tulkoon terveeksi Jeesuksen nimessä.
Maryn pienellä 4-vuotiaalla pojalla -
on avoimia haavoja koko kehossa.
Jeesuksen nimessä nuhtelen tätä vaivaa.
Julistan paranemista pojalle.
Lindan ystävällä Kurtilla on syöpä.
Lääkärit ovat sanoneet, etteivät he voi auttaa.
Raamattu kertoo, että verenvuotoa sairastanut nainen -
oli käyttänyt 12 vuoden ajan kaikki rahansa lääkäreihin, turhaan.
Epätoivoisena hän tarrautui Ylilääkäriin.
Vien ystävääsi Herran eteen. Nuhtelen syöpää.
Niin kuin Jeesus kirosi viikunapuun, minä kiroan syövän.
Käsken sen kuihtua ja kuolla Jeesuksen nimessä.
Lasken käteni kaikkien rukouspyyntöjen päälle.
Ne on kirjoitettu suuressa hädässä. Herra, tunnet kaikki pyynnöt.
Tunsit heidät jo äitinsä kohdussa.
Julistan vapautumista, paranemista, läpimurtoa, huolenpitoa -
ja ennalleen asettamista. Tuo tuhlaajat kotiin, -
ne, jotka ovat kääntäneet Sinulle selkänsä.
Tuo heidät takaisin yhteyteesi armossasi ja rakkaudessasi.
Ylistämme Sinua kaikista ihmeistä ja todistuksista -
Jeesuksen nimessä. Halleluja.
Tunnen nyt Jumalan läsnäolon. Puhun nyt joillekin katsojille.
Kenties olet antanut elämäsi Kristukselle vuosia sitten.
Kun katsot ohjelmaa, tiedät, että Herra vetää ja kutsuu sinua yhteyteensä.
Hänellä on elämällesi suunnitelma ja tarkoitus.
Tiedät, ettet katso tätä sattumalta. Katsot, koska Jumala kutsuu sinua -
takaisin luokseen. Tahdon lyhyesti rukoilla puolestanne.
Jos uskot sydämessäsi, uskon, että Jumala tekee ihmeen elämässäsi.
Hän eheyttää, pesee ja puhdistaa sinut.
Lausu tämä rukous: "Jeesus, tule sydämeeni."
"Anna minulle anteeksi. Annan sinulle elämäni."
"Annan Sinulle sydämeni."
"Tästä hetkestä eteenpäin palvelen Herraa loppuelämäni."
Jeesuksen nimessä, aamen.
Jos lausuit rukouksen, kirjoita siitä minulle.
Mene verkkosivuillemme ja lähetä todistuksesi.
Näkemiin! Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu Kansalle.
Suomennos: Marianne Tenetz